1. 7. 85 De Europæiske Fællesskabers Tidende Nr. C 160/13 
Udtalelse om forslag til Rådets forordning (EØF) om et program til støtte for den teknologiske 
udvikling i kulbrintesektoren i1) 
(85/C 160/04) 
Rådet for De europæiske Fællesskaber besluttede den 6. december 1984 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte forslag. 
Det forberedende arbejde henvistes til Udvalgets afdeling for energi og nukleare anliggender, som 
udpegede Ian M. Campbell til ordfører. Afdelingen vedtog sin udtalelse den 8. marts 1985. 
Det økonomiske og sociale Udvalg vedtog på sin 225. plenarforsamling den 27. marts 1985, 
enstemmigt fø'gende udtalelse: 
1. Samlet vurdering 
1.1. Udvalget betragter dette forordningsforslag som en 
forpligtelse fra Fællesskabets side til at fortsætte med pro­
grammet til støtte for teknologiske udviklingsprojekter i 
kulbrintesektoren. Det giver samtidig anledning til at nyvur­
dere det hensigtsmæssige i de forholdsregler, der er truffet til 
afgrænsning og kontrol af programmet. 
1.2. Udvalget mener, at den erfaring, der er indvundet i 
løbet af de seneste ti år, hvor forordning (EØF) nr. 3056/73 
har været gældende, og konklusionerne indeholdt i Kommis­
sionens meddelelser om emnet giver belæg for dets opfattelse 
af, at der fortsat er behov for Fællesskabets støtte til en 
udvalgt række af teknologiske udviklingsprojekter. Af sam­
me grund godkendte Udvalget F & U-programmet for 
optimering af produktionen og anvendelsen af kulbrinter (2). 
Udvalget mener, at disse projekter bør tages med i det 
foreslåede program om støtte til nye kulbrinteteknologier, da 
det er projekter, som strækker sig over lang tid og/eller 
indebærer en høj teknisk risiko. 
1.3. For så vidt som forslagene til ændringer i de 
administrative forholdsregler fremtræder som en forbedring, 
godkender Udvalget dette forslag som helhed, dog under 
forbehold af følgende bemærkninger. 
2. Generelle bemærkninger 
2.1. I perioden fra 1974 til i dag er EF's støtte til nye 
kulbrinteteknologier årligt blevet bevilget af Rådet imod 
fremlæggelsen af detaljerede projektforslag. Forudsat at 
Rådet godkender det pågældende punkt for EF's samlede 
budget, vil beslutningerne om at bevilge projektstøtte i 
fremtiden blive uddelegeret til Kommissionen, som skal 
0) EFT nr. C 325 af 6. 12. 1984. 
(2) Udvalgets udtalelse - 21. november 1984, EFT nr. C 25 af 
28. 1. 1985. godkende de enkelte projekter. Kommissionen vil blive 
bistået af et rådgivende udvalg sammensat af repræsentanter 
for medlemsstaterne til løsning af denne opgave. Denne 
metode forekommer at være mere praktisk end den hidtil 
fulgte, da den både giver mulighed for en hensigtsmæssig 
økonomisk kontrol og større fleksibilitet ved behandlingen af 
de enkelte projekter. 
Det foreliggende forslag indebærer, at Rådet accepterer en 
samlet udgiftsramme på 200 mio. ECU over en fem-årig 
periode samt en nyvurdering af projektet efter fire år. 
Dette er langt at foretrække frem for en række år-til-år 
programmer, som ville være totalt uegnede til teknologiske 
projekter af denne art, hvor kalenderåret er uden betyd­
ning. 
2.2. Det ville dog være en endnu bedre løsning at opsætte 
et rullende program, der skulle revideres hvert andet år. 
Det rådgivende udvalg skulle bistå ved denne revision, der 
skulle omfatte vurdering af fremskridt, undersøgelse af 
støttesøgende projekter og, alt efter resultatet, forlængelse af 
programmet med to år. Beløbsrammen for efterfølgende år 
kan gøres større eller mindre. 
Denne fremgangsmåde har to fordele: 
— de, der er involveret i forskningsprojekter, kan tilrette­
lægge arbejdet hensigtsmæssigt og produktivt uden 
kalenderårets eller fem års-revisionens kunstige bar­
riere; 
— hvad angår bevilling af midlerne og kontrol muliggør 
denne fremgangsmåde en mere sammenhængende poli­
tik, hvor der tages hensyn til de til rådighed stående 
midler og det reelle behov for projektstøtte. Sådanne 
ændringer ville være begrænsede i de første par år af 
Nr. C 160/14 De Europæiske Fællesskabers Tidende 1. 7. 85 
programmet, men kunne være af betydning - i den ene 
eller anden retning - i de sidste to år. 
2.3. En svaghed ved Fællesskabets konkurrenceevne 
er, at der opstår forsinkelse mellem et projektorienteret 
forskningsarbejdes slutning og resultaternes faktiske anven­
delse i den industrielle produktion. Det ville være ønskeligt, 
om en del af de til rådighed stående midler blev direkte 
anvendt til at stimulere den praktiske anvendelse af vellyk­
kede forskningsprojekter.. 
2.4. Selv om Kommissionen har mulighed for at overvåge 
de projekter, der støttes, mener Udvalget, at Kommissionen 
ved de største projekter, især de flerårige, burde forpligtes til 
at gennemføre et vist minimum af formelle revisioner. Det 
rådgivende udvalg bør udpege, hvilke projekter der skal 
overvåges. Kommissionen bør bestræbe sig på at sikre, at 
den tildelte økonomiske støtte er et supplement til regerin­
gens og/eller industriens finansiering, og at den bruges til 
forskning, som ellers ikke ville blive udført. 
3. Særlige bemærkninger 
Udvalget foreslår, at den foreslåede forordnings artikler 
bibringes følgende ændringer eller tilføjelser: — Artikel 2, stk. 2 bør affattes således: 
»Projekterne kan gennemføres på Fællesskabets område 
eller uden for dette, forudsat at der ikke findes egnede 
faciliteter inden for Fællesskabet«. 
— Artikel 4, stk. 4 (ny) lyder således: 
»Enhver aftale om støtte skal indeholde en bestemmelse 
om tilbagebetaling af EF's bidrag i de tilfælde, hvor 
projekter er blevet udnyttet kommercielt«. 
— Artikel 7, stk. 4 bør affattes således: 
»Kommissionen skal, hvor omfanget af Fællesskabets 
finansielle støtte til visse udvalgte større projekter er 
betragteligt, deltage som observatør i møderne i forvalt-
ningsorganerne for projektet så hyppigt, at den vil kunne 
udarbejde en detaljeret og formel beretning om projektets 
fremadskriden«. 
— Artikel 10: Tilføj følgende stk. 3: 
»Hvert andet år skal der gennemføres en detaljeret 
undersøgelse af programmets fremadskriden med hen­
blik på at opnå et indtryk af dets effektivitet og se 
nærmere på de enkelte projekter, som medlemsstaterne 
søger støtte til. På baggrund af denne undersøgelse skal 
Rådet fastlægge en beløbsramme, som skønnes nødven­
dig for en ny fem årsperiode fra 1. januar 1987. Denne 
fremgangsmåde skal gentages hvert andet år«. 
Bruxelles, den 27. marts 1985. 
Gerd MUHR 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om en fælles foranstaltning til forbedring af 
strukturerne for visse vinarealer i Grækenland og om ændring af forordning (EØF) nr. 355 / 77 om en 
fælles foranstaltning til forbedring af vilkårene for forarbejdning og afsætning af landbrugs- og 
fiskeriprodukter (*) 
(85/C 160/05) 
Rådet for De europæiske Fællesskaber besluttede den 25. februar 1985 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte forslag. 
Det forberedende arbejde henvistes til Udvalgets Landbrugsafdeling, som på grundlag af ordføreren, 
Konstantin Chalioris' beretning vedtog sin udtalelse den 14. marts 1985. 
Det økonomiske og sociale Udvalg vedtog på sin 225. plenarforsamling, mødet den 27. marts 1985, 
enstemmigt følgende udtalelse: 
(>) EFT nr. C 76 af 22. 3. 1985, s. 2.